**פרוטוקול אסיפה כללית מיום 31.05.2018**

(על פי סעיף 18.2.10 לתקנון ועד סגל ההוראה)

**1. שינוי תקנון הועד**

במהלך כהונת הועד הנוכחי וכחלק מהפקת לקחים מהבחירות שנערכו לועד לפני כשנה, ביקש הועד לערוך שינויים בתקנון הועד.

טרם האסיפה, פרסם הועד באמצעות אתר האינטרנט שלו, דף הפייסבוק שלו ובדוא"ל לסגל את השינויים המוצעים בליווי מסמך שמטרתו היתה להנגיש את הרציונאל לשינויים.

יוצגו להלן השינויים העיקריים שאחריהם נערך דיון והתקיימה הצבעה על השינויים.

**א. שינויי התקנון שהועלו על סדר יום האסיפה:**

* הרכב הועד- עד היום נקבע כי בועד יכהנו 6 חברים מהם 4 מנחים ו-2 מרכזי הוראה. התקנון גם קבע כי בועד יתקיים ייצוג שווה מגדרית. התיקון לתקנון הציע כי הרכב הועד יכלול מינימום של שני נציגים לכל סקטור, דהיינו לפחות שני מרכזי הוראה ולפחות שני מנחים. כמו כן הרכב הועד יכלול לפחות שתי נשים ושני גברים.
* עריכת בחירות השלמה- סעיף 11.2 לתקנון הועד קבע כי "פרש חבר ועד מתפקידו ימונה במקומו המתמודד בבחירות לועד שקיבל את מספר הקולות הרב ביותר ואיננו מקרב הנבחרים בעת פרסום תוצאות הבחירות האחרונות...היה ומועמד שכזה אינו בנמצא, לא יאויש המקום". הועד הציע לקבוע בתקנון האפשרות לקיים בחירות השלמה לאייש מקומות חסרים בועד, כך שהועד יכהן בהרכב מלא.

**ב. הצבעה על השינויים שהוצעו:**

- לא הועלו הסתייגויות לשינויים המוצעים.

- השינויים המוצעים הועלו להצבעה ואושרו פה אחד.

את תקנון הועד על שינוייו ניתן למצוא כאן.

**2. עדכונים על פעולות הועד בשנה החולפת:**

* הגנה על תנאי עבודה:

הועד טיפל בשנה האחרונה במקרי פרט שנגעו למנחים, מרכזי הוראה ומחלקות אקדמיות בנושא שכר, זכויות ותנאים.

* מעקב אחר תכניות ההנהלה: "קורסים ראשוניים", "התמדה":

הוצגו תכניות ההנהלה בשנה האחרונה (פיילוט "קורסים ראשוניים" ופיילוט "התמדה"). הועד ניהל ומנהל מו"מ מול ההנהלה אודות תנאי העסקת הסגל בתוכניות אלה.

* מו"מ מול "כוח לעובדים" לתקצוב פעולות הועד:

בשנה האחרונה ניהל הועד דו שיח עם ארגון "כוח לעובדים", הארגון בו מאוגדים חברים סגל ההוראה. הוסכם בין הצדדים כי ארגון כוח לעובדים יתקצב את משרת מזכירת הועד ומלווה משפטית לועד.

**3. היערכות לקראת המו"מ להסכם הקיבוצי:**

הועד הציג את היערכותו לקראת המשא ומתן להסכם הקיבוצי השלישי עם הנהלת האוניברסיטה.

הועד הקים את ה-"שולחן העגול למרכזי ההוראה" (בו נציגות של מרכזי הוראה לכל מחלקה אקדמית) ואת ה"פורום המלווה לועד" בו שותפים מנחים ומרכזי הוראה. **הועד קורא לחברי סגל המבקשים לסייע וליטול חלק בפעילות הועד ובמיוחד לקראת המו"מ להגיש את מועמדותם לכך!** עוד סיפרו חברי הועד על אסיפות הסברה שערכו באמצעות ה"זום", בעכו ובפגישות עם חברי סגל במטרה לשמוע על צרכי הסגל ולגבש את רשימת הדרישות שתופנה להנהלה.

בנוסף, הועד ערך באמצעות גורמים מקצועיים סקרים בקרב אוכלוסיית המנחים ומרכזי ההוראה והקים צוותי עבודה ללימוד נושאים ייעודים.

לאחרונה, **יצא הועד בקול קורא לחברי הסגל ובו עודד אותם להגיש מועמדותם לצוות המשא ומתן מול ההנהלה**.

**4. דיון:**

במהלך האסיפה נערך דיון ער עם חברי הסגל במגוון נושאים וביניהם: בטחון תעסוקתי, טכנולוגיות בהוראה, היצע ופתיחת קבוצות, גודל קבוצות הלימוד, סביבת עבודה, התעדכנות אקדמית ועוד.

**5. דו"ח גזבר:**

באסיפה הוצג דו"ח שהכין גזבר הועד, ד"ר גדי און, ובו פירוט הכנסות והוצאות הועד ומאזן חשבון הבנק של הועד, מפולח לפי סוגי הוצאות. הובהר כי ישנה יתרה שמהווה רשת ביטחון למטרות עתידיות כמו שביתה.

הועד נמצא מאוזן באופן חודשי וללא גירעונות.

את דו"ח הגזבר המלא ניתן למצוא כאן.

**5. חברות ב-"כוח לעובדים-ארגון עובדים דמוקרטי".**

עפ"י חוק, ייצוג עובדים מחייב ששליש מהעובדים יהיו חברים בארגון העובדים. זהו אינטרס חשוב במעלה לשמור על מספר חברים גבוה בארגון וזהו גם כוחנו, בעיקר לקראת הסכם קיבוצי הקרב ובא.

רבים מאתנו אינם מודעים לכך שהם אינם חברים ב"כוח לעובדים".

הועד מפנה את תשומת הלב לתלוש השכר לסעיף ניכויי התחייבות; אם אתם משלמים "דמי חבר" אתם חברים בארגון, אם אתם משלמים "דמי טיפול" אינכם רשומים כחברים.   
**דמי החבר ודמי הטיפול הם זהים, וההצטרפות אינה כרוכה בתוספת תשלום**.   
אגב, דמי טיפול או דמי החבר המשולמים על ידכם, מוחזרים לכם ברובם, באמצעות זקיפת שכר.

ההצטרפות חשובה כדי לחזק את כוחנו הארגוני כלפי ההנהלה, וכן כדי לחזק את כוחנו באספת הנציגים של כוח לעובדים (המוסד העליון של ארגון העובדים, שבו מיוצגים העובדים על פי משקלם המספרי).

הועד קורא לחברי הסגל שטרם עשו זאת, להצטרף לארגון ב טופס הצטרפות .

\*\*\*  
על פי סעיף 18.2.10 לתקנון ועד סגל ההוראה, פרוטוקול זה אושר ע"י חברי הועד ביום 10.06.2018 .